b'\n_START_ARTICLE_\nDiablo\n_START_SECTION_\nKlas\xc4\x97s\n_START_PARAGRAPH_\n\xc5\xbdaid\xc4\x97jas gali pasirinkti vien\xc4\x85 i\xc5\xa1 trij\xc5\xb3 klasi\xc5\xb3: kar\xc4\xaf, lankinink\xc4\x99 arba mag\xc4\x85. Nuo pasirinktos klas\xc4\x97s priklauso galimos veik\xc4\x97jo tobul\xc4\x97jimo sritys. Karys vystomas artimo kontakto kovoms, lankinink\xc4\x97\xc2\xa0\xe2\x80\x93 tobulesniam \xc5\xa1audymui i\xc5\xa1 lanko, magas\xc2\xa0\xe2\x80\x93 geresniam magijos \xc4\xafvaldymui ir burt\xc5\xb3 galios stiprinimui. Kovose gaunami patirties ta\xc5\xa1kai, o surinkus j\xc5\xb3 tam tikr\xc4\x85 kiek\xc4\xaf veik\xc4\x97jas pasiekia nauj\xc4\x85 lyg\xc4\xaf. Su kiekvieno nauju lygiu herojus gauna 5 ta\xc5\xa1kus, kuriuos gali panaudoti vienos i\xc5\xa1 savo savybi\xc5\xb3 k\xc4\x97limui. \xc5\xa0ios savyb\xc4\x97s yra keturios: j\xc4\x97ga, magija, gyvybingumas ir vikrumas. J\xc4\x97ga labiausiai naudinga kariui, j\xc4\x85 keldamas jis gali naudoti vis galingesnius ginklus ir ne\xc5\xa1ioti stipresnius \xc5\xa1arvus. Magija naudoja burtininkas. Burtininkas stipr\xc4\x97ja tur\xc4\x97damas daugiau magijos, manos. Nuo manos priklauso kiek ir kokius burtus magas gal\xc4\x97s i\xc5\xa1\xc5\xa1aukti. Ji taip pat reikalinga magui norint tobul\xc4\x97ti, nes nauj\xc5\xb3 burt\xc5\xb3 galima i\xc5\xa1mokti skaitant knygas, o jos reikalauja kuo daugiau magijos. Vikrumas labiausiai reikalingas lankininkei, su \xc5\xa1ios savyb\xc4\x97s pagalba ji \xc5\xa1audo i\xc5\xa1 lanko taikliau ir grei\xc4\x8diau. \xc5\xa0ios savyb\xc4\x97s ta\xc5\xa1k\xc5\xb3 taip pat reikia daugiau norint naudoti geresnius lankus._NEWLINE_Gyvybingumas reikalingas visoms heroj\xc5\xb3 klas\xc4\x97ms, jis didina gyvyb\xc4\x97s ta\xc5\xa1kus. Visame \xe2\x80\x9eDiablo\xe2\x80\x9c pasaulyje yra daugyb\xc4\x97 daikt\xc5\xb3, kurie prideda papildom\xc5\xb3 savybi\xc5\xb3 ta\xc5\xa1k\xc5\xb3. Paprast\xc5\xb3 daikt\xc5\xb3 u\xc5\xbera\xc5\xa1ai dega baltai, jie nieko papildomo neduoda. M\xc4\x97lynu \xc5\xa1riftu pavadinti ginklai turi papildom\xc5\xb3 gali\xc5\xb3, jie prideda papildomus ta\xc5\xa1kus prie daugelio savybi\xc5\xb3, ginkl\xc5\xb3 galios, sm\xc5\xabgio grei\xc4\x8dio ir t. t. Labiausiai vertinami ypatingi (angl. unique) daiktai, j\xc5\xb3 \xc5\xa1riftas yra geltonas. Jie yra reti ir labai naudingi, nes prideda daugiausiai papildom\xc5\xb3 ta\xc5\xa1k\xc5\xb3.'